recursal/SuperWikiNEXT-32B huggingface dataset:
**গাটওয়ালা বন্যপ্রাণী উদ্যান** পাকিস্তানের পাঞ্জাবের ফয়সালাবাদের গাটওয়ালা শহরে অবস্থিত একটি বন্যপ্রাণী উদ্যান, উদ্ভিদ উদ্যান এবং প্রজনন কেন্দ্র। এটি খুরিয়ানওয়ালার কাছে এবং লাহোর চিড়িয়াখানা থেকে ১৪০ কিলোমিটার (৮৭ মাইল) দূরে অবস্থিত।

এটি ফয়সালাবাদের বৃহত্তম উদ্যান। গাটওয়ালা অরণ্য উদ্যান ১০০ কিলোমিটার২ এর একটি বিশাল প্রাঙ্গণ যাতে পাকিস্তান সরকারের বন মন্ত্রণালয়ের বন এলাকা, উদ্যান, হ্রদ এবং প্রশাসনিক ভবন রয়েছে। এটি শিখুপুরা রোড/লাহোর রোডে অবস্থিত, ক্লক টাওয়ার থেকে এর দূরত্ব প্রায় ২০ কিলোমিটার। এটি ফয়সালাবাদের আবাসিক এলাকার চরম সম্প্রসারণের ফলে, ফয়সালাবাদ মহানগরীর অনেক আবাসিক উপনিবেশ এবং শহরগুলোর পাশে অবস্থিত।

গাটওয়ালা পার্কের প্রধান আকর্ষণ বিশাল সবুজ প্রাঙ্গণ যাতে শিশুদের জন্য কয়েকটি রাইড, পার্ক জুড়ে প্রবাহিত খাল, বাঁশ বন এলাকা, বড় বন এলাকা এবং দুটি হ্রদ রয়েছে। একটি হ্রদ নৌকা চালানোর জন্য ব্যবহার করা হয়, অন্যদিকে ওপর হ্রদটি অনেক কুমিরের আবাসস্থল। কুমির দিয়ে হ্রদের যথাযথ ঘেরাটোপ দূর থেকে কুমির দেখার জন্য একটি নিরাপদ এলাকা তৈরি করেছে।

ইতিহাস
------

যে জমিতে গাটওয়ালা বন্যপ্রানী উদ্যান অবস্থিত, সেটি পাঞ্জাব বন বিভাগের মালিকানাধীন। ১৯৮৫ সালে পাকিস্তানের তৎকালীন সরকার ফয়সালাবাদকে একটি বিভাগ ঘোষণা করে এবং অনেক উন্নয়ন প্রকল্প ঘোষণা করে। এই প্রকল্পগুলোর মধ্যে একটি ছিল গাটওয়ালার একটি বন্যপ্রাণী পার্কের উন্নয়ন। সামগ্রিক উন্নয়ন ৭ বছর সময় নেয় এবং বন্যপ্রাণী পার্কটি ১৯৯২ সালে সমস্ত সুবিধার বাস্তবায়নের মাধ্যমে সম্পন্ন হয়।

সুবিধা
------

গাটওয়ালা বন্যপ্রাণী উদ্যান ভ্রমণকে প্রকৃতির কাছাকাছি উপভোগ্য করে তুলতে অনেক সুবিধা দিয়ে সজ্জিত। নিম্নলিখিত বিনোদনমূলক কার্যক্রম গাটওয়ালা বন্যপ্রাণী উদ্যানে পাওয়া যায়।

### প্রধান হ্রদ

এই হ্রদটি গাটওয়ালা বন্যপ্রাণী উদ্যানের উত্তর-পশ্চিম প্রান্তে অবস্থিত এবং প্রাকৃতিক হ্রদের একটি উত্তম উদাহরণ। হ্রদটি শ্যাওলা এবং টিউলিপ ফুল প্রদর্শন করে এবং এতে নৌকা চালানোও সম্ভব।

### শিশুদের এলাকা

শিশুদের প্রধান আকর্ষণ উদ্যানের কেন্দ্রে অবস্থিত অঞ্চল যাতে অনেক রাইড রয়েছে, তবে, প্রাকৃতিক বন্যপ্রাণীদের আভা বজায় রাখতে কোনো ধরনের যান্ত্রিক রাইড ইনস্টল করা হয় নি।

### বাঁশবাগান

গাটওয়ালা বন্যপ্রাণী উদ্যানের পূর্ব প্রান্তে প্রবাহিত স্রোতের পাশে বাঁশ বন অঞ্চল অবস্থিত। এর ঘনত্ব এবং শীতল ছায়ার কারণে গ্রীষ্মকালে এটি এক বিশেষ আকর্ষণ হয়ে উঠে।

### পাখিদের অভয়ারণ্য

গাটওয়ালা বন্যপ্রাণী উদ্যানের উত্তর-পূর্ব অংশে একটি বৃহৎ আকারের পাখির অভয়ারণ্য অবস্থিত। এই অভয়ারণ্যে অনেক প্রজাতির পাখির পাশাপাশি পাকিস্তানের অন্যান্য অঞ্চলেরও কয়েকটি প্রজাতি রয়েছে।

### কুমিরের ফার্ম

গাটওয়ালার উত্তর প্রান্তে উদ্যানের দর্শনার্থীরা কুমিরের একটি খামার দেখতে পারেন যা অনেক কুমিরের আবাসস্থল।

### উন্মুক্ত পার্ক

গাটওয়ালা বন্যপ্রাণী উদ্যানের দক্ষিণ প্রান্তটি অনেক ফুল এবং বিরল গাছ দিয়ে সজ্জিত একটি বিশাল উন্মুক্ত স্থল। বনভোজনের জন্য আসা বা শীতের মাসগুলোতে রোদ উপভোগ করার জন্য এই পার্কটি একটি প্রধান আকর্ষণ।

তথ্যসূ্ত্র
----------

1. ↑  "Forest, Wildlife & Fishries Department"। *fwf.punjab.gov.pk*। সংগ্রহের তারিখ ২০২০-১১-০৬।
2. ↑  "Gatwala Park Faisalabad Pakistan"। *Top Pakistan* (ইংরেজি ভাষায়)। ২০২০-১১-১২ তারিখে মূল থেকে আর্কাইভ করা। সংগ্রহের তারিখ ২০২০-১১-০৬।
ফোর সিজনস মুম্বই
মুম্বাই এর ফোর সিসনস হোটেল হলো একটি পাঁচ তারকা হোটেল এবং টরোন্টো-ভিত্তিক ফোর সিসনস বিলাসিতা হোটেল এবং রিসর্ট এর অংশ| এটা মুম্বই এর উঠতি জেলা, ওরলি তে অবস্থিত| এই হোটেল এ বর্তমানে ২০২ টি গেস্ট রুম ঘর আছে, এবং এইআর নামক ভারতের সর্বোচ্চ ছাদের উপরিভাগে বার আছে|

ইতিহাস
------

৩৭ তলা এই ভবন টি ২০০৮ সালে সম্পূর্ণ হয়, এবং হংকং ভিত্তিক কোম্পানি, লোহান এসোসিয়েটস এর জন অর্জারিয়ান দ্বারা এটা পরিকল্পিত হয়| হোটেল এর অভ্যন্তর এর নকশা করেন, বিলকে-লিনাস| এই ভবন এর সিভিল নির্মাণ ৮ দিনের এক একটি স্ল্যাব চক্র তে দেড় বছরের মধ্যে সম্পন্ন করা হয়| ৩৭ তলা টাওয়ার টা এক বছরের কম সময়ে তৈরী করা হয় যার দরুন এটা ভারতে দ্রুততম নির্মাণ করা বিল্ডিং এর মধ্যে একটি হয়ে যায়| প্রকল্প টি নয়া দিল্লি-ভিত্তিক নির্মাণ কোম্পানি, আলুওয়ালিয়া কন্ট্রাক্টস (আই) লিমিটেড এর জেনারেল ম্যানেজার, জনাব সঞ্জীব গার্গ এর দ্বারা পরিচালিত ছিল|

সুবিধা
------

এই হোটেল এ ক্যাফে প্রাত এন্ড বার এ ইতালীয়, ভূমধ্য এবং ভারতীয় রান্নার পৃথক্ স্বাদ উপভোগ করা যায়| একটি বিশিষ্ট এশিয়ান রেস্টুরেন্ট, সান-কাই এ, জাপানি, চীনা এবং থাই রান্নার স্বাদের মজা উপভোগ করা যায়| ওপেন-এয়ার পুল ডেক এ স্যালাডে, স্যান্ডউইচ, পানীয় এবং হালকা খাবার পাওয়া যায়| এই হোটেল এ অবস্থিত ব্যবসা কেন্দ্র তে ইন্টারনেট এক্সেস, অডিও ভিডিও উপকরণ এবং সাচিবিক সেবার ব্যবস্থাপনা আছে| হোটেল এর আউটডোর সুইমিং পুল টি শহর থেকে অবকাশ এর প্রস্তাব দিয়ে স্বাগত জানায়| এই হোটেল এ হেলথ ক্লাব বৈশিষ্ট্য বলতে একটি জিম আছে যার মধ্যে স্টেট-অফ-দি-আর্ট কার্ডিওভাসকুলার এবং শক্তি প্রশিক্ষণ মেশিন উপস্থিত রয়েছে| এছাড়াও বাষ্প কক্ষ ও একটি আবাসিক যোগব্যায়াম গুরু উপস্থিত আছে এই হোটেল টিতে|

অন্যান্য সুযোগ সুবিধা বলতে এই হোটেল টিতে বাচ্চা রক্ষনাবেক্ষণ এর ব্যবস্থা, পরিবার ভিত্তিক কার্যক্রম বা বোর্ড গেম এর মতন প্রশংসাসূচক শিশু বান্ধব সুযোগ এর ব্যবস্থা উপস্থিত আছে| হোটেল এ অন্যান্য সুবিধার মধ্যে প্রহরী ডেস্ক, গাড়ি ভাড়া, লন্ড্রি সার্ভিস, ভ্যালে পার্কিং এবং ২৪ ঘণ্টা রুম সার্ভিস এর মত সুবিধা অন্তর্ভুক্ত আছে|

তথ্যসূত্র
---------

1. ↑  "Four Seasons Hotels coming to Mumbai"। The Hindu Business Line। ২০০৩-১০-২৬। ২০১১-০৭-১১ তারিখে মূল থেকে আর্কাইভ করা। সংগ্রহের তারিখ ২০১০-০৯-১৫।
2. ↑  "The most comfortable bed in town - Insider"। livemint.com। ২০০৮-০২-২২। সংগ্রহের তারিখ ২০১০-০৯-১৫।
3. ↑  "Four Seasons to add six more properties"। Business-standard.com। ২০০৯-০৬-২৩। সংগ্রহের তারিখ ২০১০-০৯-১৫।
4. ↑  "Introducing Aer, India's Highest Rooftop Bar. | 2009 Hotel News | Four Seasons Hotel Mumbai | Hotel Press Kits | Press Room | Four Seasons Hotels and Resorts"। Press.fourseasons.com। ২০০৯-১২-০৩। সংগ্রহের তারিখ ২০১০-০৯-১৫।
5. ↑  "View from the top - Insider"। livemint.com। ২০০৯-১২-০৪। সংগ্রহের তারিখ ২০১০-০৯-১৫।
6. ↑  "Four Seasons Hotel Mumbai opens breathtaking Aer bar"। Easier। ২০০৯-১২-০৭। সংগ্রহের তারিখ ২০১০-০৯-১৫।
7. ↑  Emporis GmbH। "Four Seasons Mumbai, Mumbai, India"। Emporis.com। সংগ্রহের তারিখ ২০১০-০৯-১৫।
8. ↑  "Four Seasons Hotel opens in Mumbai - Construction & Industry"। ArabianBusiness.com। ২০০৮-০৬-২৯। সংগ্রহের তারিখ ২০১০-০৯-১৫।
9. ↑  Mumbai Restaurant | Pubs In Mumbai | Four Seasons Hotel Mumbai. Fourseasons.com. Retrieved on 2013-12-06.
10. ↑  "Four Seasons Hotel Mumbai Facility"। cleartrip.com।

বহিঃসংযোগ
---------

* Four Seasons Hotel Mumbai
***সীরাতে মুবারাকাহ মুহাম্মদ রাসুলুল্লাহ*** (উর্দু: *سیرت مبارکہ محمد الرسول اللہ ﷺ*‎‎) ভারতীয় দেওবন্দি ইসলামি পণ্ডিত মুহাম্মদ মিয়া দেওবন্দির উর্দু ভাষায় রচিত একটি সীরাত গ্রন্থ। গ্রন্থটিতে লেখক *কুরআনের* আয়াত উল্লেখ করে তার ব্যাখ্যা হিসেবে হাদিস যুক্ত করেছেন।

বিষয়বস্তু
----------

পাঁচশ আটানব্বই পৃষ্ঠার এই বইটিতে চৌষট্টি পৃষ্ঠার একটি ভূমিকা রয়েছে যা নবুয়ত, নবীত্ব, ওহীর প্রয়োজনীয়তা এবং অন্যান্য গুরুত্বপূর্ণ বিষয়গুলোর উপর আলোকপাত করে। "নিজেদের আয়নায় ইসলামের আবির্ভাবের আগে আরব" শিরোনামে মক্কার কুরাইশদের সম্পূর্ণ ইতিহাস, জনসংখ্যা, বিপ্লব, মক্কা, কাবাঘর নির্মাণ এবং এর সংস্কৃতি ও সভ্যতার উপর পূর্ণ আলোকপাত করা হয়েছে। প্রাক ইসলামি মক্কায় লেখক কুরাইশদের উন্নতি ও অগ্রগতির দিকে ইঙ্গিত করেছেন এবং বলেছেন তারা এমন একটি জাতির অন্তর্ভূক্ত ছিল যারা সাংস্কৃতিকভাবে এগিয়ে ছিল এবং তাদের প্রতিভার কারণে দাওয়াহ এবং আল্লাহর শেষ বাণী পাওয়ার যোগ্য ছিল। একইভাবে এই বইটিতে হিজরতের মজার বর্ণনা রয়েছে। মদীনার ইতিহাস ও ভূগোলের বিশদ বিবরণ দেওয়া হয়েছে। লেখক নবীর মুহাজির ও আনসার সাহাবীদের গুণাবলি যথাযথভাবে বর্ণনা করেছেন যারা বিশ্বে খ্যাতি এবং মানবতার পথনির্দেশের খেতাব অর্জন করেছিলেন। তিনি আরাফাতের ময়দানে নবীর শেষ খুতবাটির প্রধান বৈশিষ্ট্যগুলি তুলে ধরেছেন। বইটিতে উপস্থাপিত পয়েন্ট এবং দৃষ্টিভঙ্গি প্রামাণিক সূত্র নির্ভর।

আরও দেখুন
---------

* *সীরাতে খাতামুল আম্বিয়া*
* *সীরাতুল মুস্তফা*
* *সীরাতুন নবী*
* *কারওয়ানে মদীনা*
* *নবীয়ে রহমত*
* *যে ফুলের খুশবুতে সারা জাহান মাতোয়ারা*

তথ্যসূত্র
---------

1. 1 2  জাহান, ইবরাত (২০১৩)। *Contribution of Darul Uloom Deoband to Seerah literature* [*সীরাত সাহিত্যে দারুল উলুম দেওবন্দের অবদান*] (গবেষণাপত্র)। ভারত: আলিগড় মুসলিম বিশ্ববিদ্যালয়। পৃষ্ঠা ২১–২২। hdl:10603/176381।
**ক্রেডেল অব ফিলথ** একটি ব্রিটিশ এক্সট্রিম মেটাল ব্যান্ড যা ১৯৯১ সালে গঠিত হয়। এদের সঙ্গীতের ধরন ব্ল্যাক মেটাল থেকে শুরু করে গোথিক মেটাল, সিম্ফোনিক ব্ল্যাক মেটাল পর্যন্ত বিস্তৃত। এদের গানের কথায় বিভিন্ন মিথোলজি, হরর ফ্লিম, গোথিক সাহিত্য ও কবিতার প্রভাব সুস্পষ্ট। এই ব্যান্ডটি সফলতার সাথে তাদের গন্ডি ভেঙে মূল ধারায় অনুপ্রবেশ করেছে। তাদের এমটিভি, কেরাং, ওজফেস্ট, ডাউনলোড ফেস্টিভ্যাল-এ অংশগ্রহণ সে কথাই জানান দেয় এবং তাদের একটি বাণিজ্যিক ভাবমূর্তি হাজির করে। অনেকে তাদের শয়তানের উপসনাকারী হিসেবে মনে করে, কিন্তু আসলে তাদের গানের কথায় স্যাটানিজম-এর উপস্থিতি খুবই সামান্য এবং যতটুকু ব্যবহৃত হয়েছে তা রূপক অর্থে বলা যায়। ২০০৬ সালের মেটালহ্যামার ম্যাগাজিনের ভাষ্যমতে ক্রেডেল অব ফিলথ আয়রন মেইডেন-এর পর সবচেয়ে সফল ব্রিটিশ হেভি মেটাল ব্যান্ড।
তাদের প্রথম অ্যালবাম *দ্যা প্রিন্সিপ্যাল অব ইভিল মেইড ফ্লেশ* ১৯৯৪ সালে বের হয় যা মেটালহেমার ম্যাগাজিনের মতে গত বিশ বছরে বের হওয়া সবচেয়ে ভাল ১০টি ব্ল্যাক মেটাল অ্যালবামের একটি। ব্যান্ডটি এই পর্যন্ত নয়টি স্টুডিও অ্যালবাম বের করেছে।কনসেপ্ট অ্যালবামের চরিত্রগুলো ইতিহাস থেকে নেওয়া। ইতিহাসের কুখ্যাত ও ভয়ংকর চরিত্রগুলোকে তারা গানের মাধ্যমে তুলে ধরেছে বিভিন্ন অ্যালবামে। তারা ব্ল্যাক মেটাল ব্যান্ড কিনা এটা নিয়ে প্রশ্ন করলে ভোকাল ড্যানি ফিলথ ১৯৯৮ সালে বিবিসি রেডিও-৫-এর সাথে এক সাক্ষাৎকারে বলেনঃ

|  |  |  |
| --- | --- | --- |
| "| আমি হেভি মেটাল শব্দটাই ব্যবহার করি ব্ল্যাক মেটাল-এর থেকে, কারণ আমি মনে করি ওটা এখন একটা শখের ব্যাপার হয়ে দাঁড়িয়েছে। তোমার যা পছন্দ বলোঃ ব্ল্যাক মেটাল, ডেথ মেটাল, যে কোন ধরনের মেটাল........... | "|

বর্তমান সদস্য
-------------

 পল আলেন্ডার
* ড্যানি ফ্লিলথ
* পল আলেন্ডার
* জেমস মসিলরয়
* ডেভ পাইবাস
* মার্টিন ম্যারথুজ স্কারওপকা
* অ্যাস্লে এলিলন

ডিস্কোগ্রাফি
------------

* দ্যা প্রিন্সিপ্যাল অব এভিল মেইড ফ্লেশ(১৯৯৪)
* ডাস্ক...এ্যান্ড হার এ্যামব্রেস(১৯৯৬)
* ক্রুয়েলিটি এ্যান্ড দ্যা বিস্ট(১৯৯৮)
* মিডিয়ান(২০০০)
* ড্যাম্নেশন এ্যান্ড আ ডে(২০০৩)
* নিম্ফেটামাইন(২০০৪)
* থর্নোপ্রাফি(২০০৬)
* গডস্পীড অন দ্যা ডেভিলস থান্ডার (২০০৮)
* ডার্কলি ডার্কলি ভেনাস এভারসা (২০১০)

তথ্যসূত্র
---------

বহিঃসংযোগ
---------

* www.metalhammer.co.uk
* www.roadrunnerrecords.com
২০১২ সালে মার্কিন যুক্তরাষ্ট্রের প্রেসিডেন্ট বারাক ওবামা একটি শিশুকে চুম্বন করছেন
**শিশু চুম্বন** হল এমন একটি অভ্যাস যেখানে রাজনীতিবিদ এবং প্রার্থীরা পদের জন্য জনসমর্থন অর্জনের লক্ষ্যে বাচ্চাদের চুম্বন করেন। এটি সাধারণত করমর্দনের সাথে করা হয়।

ইতিহাস
------

"ব্যানার, ব্যাজ, প্যারেড, বারবিকিউ, [এবং] বিনামূল্যে পানীয়" এর মতো অন্যান্য কৌশলগুলির সাথে জ্যাকসোনিয়ান গণতন্ত্রের যুগে এই অনুশীলনটি মার্কিন যুক্তরাষ্ট্রে উদ্ভূত হয়েছিল বলে মনে হয়, যা ভোট পাওয়ার জন্য ব্যবহার করা হয়েছিল। ১৮৮৮ সালের *দ্য কসমোপলিটানের* একটি সংখ্যায় রাষ্ট্রপতি অ্যান্ড্রু জ্যাকসন সম্পর্কে একটি গল্প দেখানো হয়েছিল, যেখানে জ্যাকসন ১৮৩৩ সালে পূর্ব মার্কিন যুক্তরাষ্ট্র সফর করে মার্কিন যুদ্ধের সেক্রেটারি জন ইটনকে চুম্বন করার জন্য একটি শিশুকে উপহার দেন। ১৮৮৬ সালে *বেবিহুড* ম্যাগাজিন জানিয়েছে যে মার্কিন যুক্তরাষ্ট্রের বেশিরভাগ রাষ্ট্রপতি "শিশুদের চুম্বন একটি আনুষ্ঠানিক দায়িত্ব" হিসাবে গ্রহণ করেছেন। ১৮৯০-এর দশকে এলিজাবেথ ক্যাডি স্ট্যান্টন স্বাস্থ্যবিধি এবং শিশুদের অধিকারের ভিত্তিতে অনুশীলনের সমালোচনা করেছিলেন এবং এটি থেকে বিরত থাকার জন্য রাষ্ট্রপতি বেঞ্জামিন হ্যারিসনের প্রশংসা করেছিলেন।

উদ্দেশ্য এবং তাৎপর্য
--------------------

সাংবাদিক এলিনর বার্কেট যুক্তি দেন যে অনুশীলনটি "প্রার্থীকে স্থিতিশীল এবং বিশ্বস্ত বলে পরামর্শ দেওয়ার জন্য ডিজাইন করা হয়েছে"। অনুশীলনটি বিশেষত মহিলাদের ভোট এবং সমর্থন জয়ের প্রচেষ্টার সাথে দৃঢ়ভাবে যুক্ত হতে পারে: ১৯২০ মার্কিন যুক্তরাষ্ট্রের রাষ্ট্রপতি নির্বাচনের সময় *দ্য নেশন* রিপোর্ট করেছে যে জেমস এম. কক্সের "অন্য মানুষের বাচ্চাদের চুম্বন করার ক্ষমতা যেন তিনি উপভোগ করেছেন" মহিলা ভোটারদের সাথে খুব কাছাকাছি"; ১৯৬১ সালে আমেরিকান রাজনীতির ব্রিটিশ পর্যবেক্ষক ডেভিড শিয়ার্স লেখার সময় উপসংহারে এসেছিলেন: "আমি মনে করি শিশু-চুম্বনের অর্থ মহিলাদের ভোটের প্রতি আবেদন জানানো। কিন্তু প্রত্যেক মহিলাই জানেন যে আপনি একটি শিশুকে ধরে না থাকলে তাকে চুম্বন করা বেশ কঠিন এবং এটি আপনার নিজের বাচ্চাকে ধরে রাখা যথেষ্ট ঝুঁকিপূর্ণ, অন্য কারোর কথা ছেড়ে দিন।"

তথ্যসূত্র
---------

1. ↑  Bailey, Thomas A. et al. *The American Pageant*. Eleventh edition. New York: Houghin Mifflin Company, 1998. 259.
2. 1 2 3 4  Gilson, Dave (জানুয়ারি ১৭, ২০১২)। "Politicians Kissing Babies: A Short History"। *Mother Jones*। সংগ্রহের তারিখ জুলাই ১৪, ২০১৯।
3. ↑  Friedersdorf, Conor (আগস্ট ১৯, ২০১১)। "Why Do Parents Hand Their Babies to Politicians?"। *The Atlantic*। সংগ্রহের তারিখ জুলাই ১৪, ২০১৯।
4. ↑  Burkett, Elinor (২০০০)। *The Baby Boon: How Family-Friendly America Cheats the Childless*। Free Press। পৃষ্ঠা 133। আইএসবিএন 9780743242646।

বহিঃসংযোগ
---------

* রাজনীতিবিদরা টিভি ট্রপে বাচ্চাদের চুম্বন করেন
**পূর্ব সিংভূম জেলা** হলো ভারত-এর ঝাড়খণ্ড রাজ্যে অবস্থিত ২৪ টি জেলার একটি ৷ ১৬ জানুয়ারি ১৯৯০ খ্রীষ্টাব্দে (২রা মাঘ ১৩৯৬ বঙ্গাব্দ)পূর্বতন সিংভূম জেলাটি ভেঙে এই জেলাটি গঠিত হয়৷ জেলাটি ঝাড়খণ্ড রাজ্যের কোলহান বিভাগের অন্তর্গত।

ভূগোল
-----

পূর্ব সিংভূম জেলার পূর্বে পশ্চিমবঙ্গ রাজ্যের ঝাড়গ্রাম জেলা , উত্তরে পশ্চিমবঙ্গ রাজ্যের পুরুলিয়া জেলা , দক্ষিণে ওড়িশা রাাজ্যের ময়ূরভঞ্জ জেলা এবং পশ্চিমে ঝাড়খণ্ড রাজ্যের পশ্চিম সিংভূম ও সরাইকেলা খরসওয়াঁ জেলা অবস্থিত৷

অর্থনীতি
--------

ঝাড়খণ্ড রাজ্যের পূর্ব সিংভূম জেলাটি খনিজ উত্তোলন ও অন্যান্য বিভিন্ন বড়শিল্পজাত উৎপাদনের ক্ষেত্রে অগ্রগণ্য ৷ টাটানগর-জাামশেদপুর হলো জেলাটির সদর ও ভারতের অন্যতম উন্নতিশীল শিল্পনগরী ৷ পাঁচ দশক পুরানো তামা আকরিক পরিশোধনাগার হিন্দুস্থান কপার লিমিটেডটি জেলাটির অপর গুরুত্বপূর্ণ শহর ঘাটশিলার মৌভান্ডারে অবস্থিত ৷ সুবর্ণরেখার দক্ষিণ-পশ্চিমে তামা ও ইউরেনিয়ামের খনিটি অবস্থিত ৷ উল্লেখযোগ্য তামা উত্তোলনকেন্দ্রগুলি হল বনলোপা , বদিয়া , পাথরগোড়া , ধোবনি , কেন্দাডি এবং রাখা ৷ মুসাবনির সুরদাতে আবিষ্কৃৃৃত খনিটি পরীক্ষাধীন যা একটি অস্ট্রেলীয় খনন প্রতিষ্ঠান দ্বারা পরিচালিত ৷ ইউরেনায়াম কর্পোরেসন অফ ইন্ডিয়ার উদ্যোগে প্রাপ্ত ইউরেনিয়াম খনিগুলি নারোয়াপাহাড় , ভাতিন , তুরামডি , বাগজান্তাতে অবস্থিত ৷ জেলাটির দক্ষিণ-পূর্বে অবস্থিত চাকুলিয়া চালকল , তেলঘানি , সাবান কারখানা ও বাঁল চাষের জন্য বিখ্যাত ৷ ৬ নং জাতীয় সড়কের ওপর বাহারাগোড়া একটি অন্যতম সংযোগকেন্দ্র ৷

পরিবহন
------

প্রশাসনিক বিভাগ
---------------

জেলাটি ১১ টি মন্ডল নিয়ে গঠিত যাা নিম্নরূপ -

১) গোলমুরি ও যুগশলাই 
২) পোটকা 
৩) পতমদা 
৪) বোরাম 
৫) ঘাটশিলা 
৬) মুসাবনি 
৭) দুমারিয়া 
৮) গুড়িবান্দা 
৯) ধলভূমগড় 
১০) বাহারাগোরা 
১১) চাকুলিয়া

সংস্কৃতি
--------

পূর্ব সিংভূম জেলাটি একাধিক সংস্কৃতিসম্পন্ন জাতিগোষ্ঠীর বাসস্থল যথা সাঁওতালি, বাংলা, ওড়িয়া, হিন্দী ছাড়াও হো, মুন্ডা, উর্দুভাষী লোকের বসবাস লক্ষণীয় ৷ 
প্রধান উৎসবগুলি হলো - দুর্গাপূজা, কালীপূজা, সোহরাই , মকর সংক্রান্তি, টুসু উৎসব ইত্যাদি ৷

দর্শনীয় স্থান
--------------

সিদ্ধেশ্বরী মন্দির
অন্যতম দর্শনীয় স্থানটি হলো চিত্রেশ্বর মন্দির যা বাহারাগোরা থেকে ১২ কিমি দূরে অবস্থিত ৷
ঘাটশিলা শহরটি মনোরম দৃশ্য ও আবহাওয়ার জন্য বিখ্যাত ৷
ঘাটশিলাতে অবস্থিত বাঙালী ঔপন্যাসিক বিভূতিভূষণ বন্দ্যোপাধ্যায় এর বাসস্থান ৷
উপজাতিগোষ্ঠী ও অন্যান্যদের দ্বারা বহুল পূজিতা দেবী রঙ্কিনী কালী মন্দিরটি ঘাটশিলার নিকট জাদুগোড়াতে অবস্থিত ৷

ধর্ম
----





২০১১ অনুযায়ী ভিন্ন ধর্মাবলম্বী মানুষ

  হিন্দু (৬৭.৫৮%)  ইসলাম (৮.৮৯%)  সরনা (১৯.৯৭%)  শিখ (১.৬৮%)  খ্রীষ্টান (১.৩২%)  অন্যান্য (০.৫৬%)

ভাষা
----

পূর্ব সিংভূম জেলাতে প্রচলিত ভাষাসমূহের পাইচিত্র নিম্নরূপ








২০১১ অনুযায়ী বিভিন্ন ভাষাসমূহ

  **বাংলা** (৩৪.৪২%)  **হিন্দী** (২৪.৬২%)  **সাঁওতালি** (১৫.৯২%)  **উর্দু** (৭.২৮%)  **ওড়িয়া** (৫.২৭%)  মুন্ডারি ভাষা (২.৮০%)  হো ভাষা (২.৭৬%)  **পাঞ্জাবি** (১.৮৬%)  **মৈথিলী** (১.৩১%)  অন্যান্য (৩.৭৬%)

তথ্যসূত্র
---------
**ভারতের মার্ক্সবাদী কমিউনিস্ট পার্টি (সংযুক্ত)** হল ভারতের একটি কমিউনিস্ট পার্টি, ২০০৫ সালে ভারতের মার্ক্সবাদী কমিউনিস্ট পার্টি, পাঞ্জাবের সিপিআই(এম) থেকে মঙ্গত রাম পাসলার নেতৃত্বাধীন বিচ্ছিন্ন গোষ্ঠীর একীকরণের মাধ্যমে গঠিত হয়েছিল - কমিউনিস্ট পার্টি মার্ক্সবাদী ( পাঞ্জাব), বিটিআর-ইএমএস-একেজি জানকীয়া বেদি (কেরল-ভিত্তিক সিপিআই(এম) এর স্প্লিন্টার গ্রুপ, যেটি এসআইটিইউ-এ ছিল) এবং পশ্চিমবঙ্গে হরদান রায় গ্রুপ।

দলের সাধারণ সম্পাদক ছিলেন জগজিৎ সিং লায়ালপুরী। ২৬ নভেম্বর ২০০৫-এ একটি সভা অনুষ্ঠিত হয়েছিল যা ভিবি চেরিয়ানকে সেক্রেটারি হিসাবে ১২ সদস্যের কেরল রাজ্য কমিটিকে নিযুক্ত করেছিল। এমসিপিআই এবং কমিউনিস্ট পার্টি মার্ক্সবাদী (পাঞ্জাব) এর পাঞ্জাব রাজ্য ইউনিটগুলি ডিসেম্বর ২০০৫ সালে আনুষ্ঠানিকভাবে একীভূত হয় এবং একটি ১৩ সদস্যের পাঞ্জাব রাজ্য কমিটি নিযুক্ত করা হয়। কুলদীপ সিং পাঞ্জাব রাজ্য কমিটির সেক্রেটারি।

২০০৬ সালের সেপ্টেম্বরে, চণ্ডীগড়ে এমসিপিআই (ইউ) এর একীকরণ কংগ্রেস অনুষ্ঠিত হয়। পাঞ্জাব, পশ্চিমবঙ্গ, অন্ধ্রপ্রদেশ, বিহার, রাজস্থান, উত্তর প্রদেশ, তামিলনাড়ু এবং কেরলের ৩৪৫ জন প্রতিনিধি অংশ নেন। কংগ্রেসের আগে অনুষ্ঠিত সমাবেশে, যেখানে প্রায় ৫০০০ জন বিক্ষোভকারী জড়ো হয়েছিল, তেলেঙ্গানার সশস্ত্র সংগ্রামের প্রধান কমান্ডার ভীমরেডি নরসিমা রেড্ডি ভাষণ দিয়েছিলেন। কংগ্রেস এমডি গৌস, এন. সুদর্শন এবং কিরপাল সিং হান্সের সমন্বয়ে একটি নিয়ন্ত্রণ কমিশন নির্বাচন করে।

তথ্যসূত্র
---------

1. ↑  The Tribune, Chandigarh, India - Punjab
2. ↑  CITIES[*অকার্যকর সংযোগ*]
3. ↑   Other state committee members appointed were M. Rajan, K.P. Viswavalsalan, K.V. Purushothaman, D.R. Pisharoty, Kadackal Sundaresan, N. Parameswaran Potty, K.R. Sadanandan, P.S. Gangadharan, T.S. Narayanan, C.K. Vijayan and P. Appukkuttan.
4. ↑  The Tribune, Chandigarh, India - Punjab
5. ↑  The Tribune, Chandigarh, India - Ludhiana Stories
6. ↑  The Tribune, Chandigarh, India - Chandigarh Stories
7. ↑   The Tribune, Chandigarh, India - Chandigarh Stories
**ধেমসা** মধ্য ভারত-দক্ষিণ ওড়িশা এবং ছত্তিশগড় ও অন্ধ্রপ্রদেশের সংলগ্ন অঞ্চলের আদিবাসীদের একটি ঐতিহ্যবাহী লোকনৃত্য। নৃত্যশিল্পীরা একে অপরের কাঁধ ও কোমর ধরে এবং ঐতিহ্যবাহী বাদ্যযন্ত্রের সুরে নাচকরে একটি শৃঙ্খল তৈরি করে। ধেমসা একটি অনন্য লোক-নৃত্য প্রকরণ যা দলবদ্ধভাবে সঞ্চালিত হয়। এর একটি নির্দিষ্ট গঠন, কৌশল, ছন্দ, আদব কায়দা, ঐতিহ্যবাহী পোশাক, চুলের বিন্যাস, পায়ের ধাপ ইত্যাদি রয়েছে।

বর্ণনা
------

ধেমসা নৃত্য
সন্ধ্যা হওয়ার মাটির প্রদীপ জ্বালানো হয়, এবং শিখাগুলি বাতাসে দুলতে শুরু করলে সন্ধ্যার জঙ্গলের মিষ্টি কিন্তু শক্তিশালী সুগন্ধে মাদলগুলি বাজতে শুরু করে, ধেমসায় ছন্দ তৈরি শুরু হয়। এই নৃত্যে ব্যবহৃত ঐতিহ্যবাহী লোক বাদ্যযন্ত্রগুলি হল ঢোল, তামাক, চাঙ্গু এবং মাহুরি। ঢোল হল মূল ড্রাম, তামাক একটি বঙ্গোর মতো একটি বাদ্যযন্ত্র যা ছন্দের গতি বজায় রাখে। মোহুরি জোরুনার মতো একটি ঐতিহ্যবাহী বাদ্যযন্ত্র। এই নৃত্যটি সাধারণত গভীর রাতে "দেশিয়া" বা "আদিবাসী" নামে পরিচিত উপজাতিরা বার্ষিক অনুষ্ঠান "চৈত পরব" এবং "পুস পুনি" বা "পুস পরব" সহ সমস্ত অনুষ্ঠানে পরিবেশন করে। মহুরি বাজানো ব্যক্তিকে "মহুরিয়া" বলা হয় যিনি সুরটি বাজাতেন এবং ড্রামাররা তাকে অনুসরণ করে।

তাৎপর্য
-------

ওড়িশার এই অনন্য লোকনৃত্যটি কেবল শরীরের নড়াচড়া সম্পর্কে নয়, এটি অনন্য চুলের স্টাইল, ঐতিহ্যবাহী পোশাক, দল গঠন, পদবিন্যাস ধরন ইত্যাদিকে একত্রিত করে। এটির পশ্চাৎপটে একটি সাধারণ লোক সংগীত দিয়ে বাজানো হয়। এটি একটি সাধারণ নৃত্য ধরন যা সাধারণ ওড়িশার উপজাতিদের জীবনের সরলতার প্রতিফলন। ঢেমসা নৃত্যের একটি সমৃদ্ধ শিল্পকলা এবং গভীর সম্প্রদায়ের সংযোগ রয়েছে। এই নৃত্যটি মহান দার্শনিক "গণ্ডি পুনেম মুথাভা পাহান্ডি পারি কুপার লিঙ্গো" এর প্রতিকৃতি। নৃত্যশিল্পীরা একে অপরের সাথে হাত ধরে বা অন্যান্য নৃত্যশিল্পীদের সাথে তাদের কাঁধ এবং কোমরে আলিঙ্গন করে একটি শৃঙ্খল তৈরি করে। এটি মাটিতে খালি পায়ে সম্পাদিত হয় যা মাটি মায়ের সাথে সংযোগ স্থাপন করে এবং তাকে প্রণাম করে।

তথ্যসূত্র
---------

1. ↑  Pattnaik, Satyanarayan (জানুয়ারি ৩০, ২০১১)। "Dhemsa continues to catch fancy of foot-tapping tribals"। *The Times of India*। সংগ্রহের তারিখ ১৬ আগস্ট ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Pattnaik, Satyanarayan (জানুয়ারি ৩০, ২০১১)। "Dhemsa continues to catch fancy of foot-tapping tribals"। *The Times of India*। সংগ্রহের তারিখ ১৬ আগস্ট ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Pattnaik, Satyanarayan (জানুয়ারি ৩০, ২০১১)। "Dhemsa continues to catch fancy of foot-tapping tribals"। *The Times of India*। সংগ্রহের তারিখ ১৬ আগস্ট ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**হিং** (বৈজ্ঞানিক নাম: *Ferula assa-foetida*) হল একটি বহুবর্ষজীবী উদ্ভিদ, যা তিন থেকে চার মিটার পর্যন্ত লম্বা হয়। মরুভূমিতে এই গাছটি অনায়াসে বেঁচে থাকতে পারে।

হিং গাছের বৈশিষ্ট্য
-------------------

জুলাই মাসে এই উদ্ভিদের ফুল ধরে। প্রজাতিটি হার্মাফ্রোডাইট (পুরুষ এবং মহিলা উভয় অঙ্গ রয়েছে) এবং এদের মধ্যে পতঙ্গ পরাগায়ন হয়ে থাকে। এই উদ্ভিদ স্ব-উর্বর। এই উদ্ভিদে জন্য হালকা (বেলে), মাঝারি (দোআঁশ) এবং ভারী (কাদামাটি) মাটি উপযুক্ত এবং ভাল-নিষ্কাশনের ব্যবস্থা রাখতে হয়। উপযুক্ত পিএইচ: অ্যাসিড, নিরপেক্ষ এবং মৌলিক (ক্ষারীয়) মাটি। এটি ছায়ায় বাড়তে পারে না। এটি শুষ্ক বা আর্দ্র মাটি পছন্দ করে। হিং গাছ বহুবর্ষজীবী উদ্ভিদ, এদের ফাপা কান্ড জল ধরে রাখতে সক্ষম। গাছের মূল্যবান অংশ হলো গাছের আঠা, যা শুকিয়ে হিং তৈরি করা হয়। গাছ দুই থেকে চার মিটার উঁচু হয়। এটি সাধারণত পাথূরে পাহাড়ি উঁচু ভূমিতে জন্মে থাকে। হিং একটি মসলা জাতীয় উদ্ভিদ এর ফুলগুলি থোকা থোকা আকারে ঝুলে থাকে কান্ড শাখা প্রশাখা সরল আকারে বিস্তার লাভ করে। এই গাছের ছালে আঠা যুক্ত পদার্থ থাকে সেটিই হলো মসলা যা ঔষধি ও রান্নাবান্নার কাজে ব্যবহৃত হয়। সুগন্ধিযুক্ত এই মসলায় ঔষধি গুনাগুনে ভরপুর। এদের দুইটি প্রজাতি হয়, লাল ও সাদা।

হিং নাম
-------

অঞ্চল ভেদে হিং বিভিন্ন নামে পরিচিত যেমনঃ হিঙ্গু, হিং, হিংগার, কায়াম, ইঙ্গার প্রভৃতি। সংস্কৃত ভাষায় একে হিঙ্গু ও ফারসি ভাষায় আঞ্জাদান নামে পরিচিত। বৈজ্ঞানিক নাম - Ferula assa-foetida।

প্রাপ্তিস্থান
-------------

পৃথিবীর বিভিন্ন দেশে হিং বা হিঙ্গু পাওয়া যায় তন্মধ্যে পাকিস্তান, আফগানিস্তান, পারস্য, পাঞ্জাব, মূলতান, ইরান, তুর্কিস্থান এবং ভারতের হিমাচল প্রদেশ, পাকিস্থানের সিন্ধুপ্রদেশে বেশি দেখা যায়।

বিবরণ
-----

ভারতীয় উপমহাদেশে হিঙ্গুর ব্যবহারের প্রচলন রয়েছে অনেক প্রাচীনকাল থেকে। হিংয়ের কথা ভগবত গীতা, পুরানে উল্লেখ আছে। বৈদিক যুগেও হিমাচল প্রদেশ হিং এর আবাদ হত। পৃথিবীর ভিতরে একমাত্র ভারতেই ৭০ শতাংশ হিং ব্যবহৃত হয়। আফগানিস্তানের কাবুলিওয়ালারা হিং এর ব্যবসা করত। তারা বাংলাদেশেও এসেছিল ব্যবসা বাণিজ্য করতে, তার মধ্য হিং ছিল। বাংলার প্রত্যেকের রান্নাঘরে তখন এই মশলা পাওয়া যেত। ইরানি ও ভারতীয়রা তরকারির স্বাদ বাড়ানোর জন্য হিং ব্যবহার করে থাকে। পাকিস্তান ও আফগানিস্তানের অধিবাসীরা আচারে এর ব্যবহার করে। এই গাছের আঠা মূলত বিভিন্ন রোগের ওষুধ হিসাবে ব্যবহৃত হয়। আঠা সুগন্ধি যুক্ত। ভারতীয়রা বিভিন্ন ওষুধে এর মিশ্রণ যোগ করে। পেট ফাঁপা সমস্যা, হাঁপানি, এজমা, ব্রংকাইটিস, স্নায়ুরোগ, নিউমোনিয়া, আর্থারাইটিস এই সমস্ত রোগে হিং এর আঠা উপকারী। বর্তমানে ইরান, আফগানিস্তান, তাজাকিস্তান, তুর্কেমিনিস্তান অঞ্চলে হিং চাষ হচ্ছে বিশেষ করে মধ্য এশিয়ার অঞ্চল হিং চাষের জন্য বিখ্যাত।

তথ্যসূত্র
---------

1. ↑  "Ferula assa-foetida growing wild in Mount Telesm, Kermanshah, Iran"। *research gate.net* (ইংরেজি ভাষায়)। সংগ্রহের তারিখ ২০২১-১০-২৭।
2. ↑  "হিং উপকারিতা ডোজ"। *myupchar.com*। সংগ্রহের তারিখ ২০২১-১০-২৭।
3. ↑  "ভারতে হিংয়ের চাষ"। *krishijagran.com*। সংগ্রহের তারিখ ২০২১-১০-২৭।

|  |  |
| --- | --- |
| ট্যাক্সন শনাক্তকারী | 
* Wikidata: Q111185
* Wikispecies: Ferula assa-foetida
* APDB: 154747
* BioLib: 128866
* Ecocrop: 6095
* EoL: 482107
* EPPO: FERAF
* GBIF: 3034685
* GRIN: 16603
* iNaturalist: 790227
* IPNI: 842190-1
* IRMNG: 10213839
* ITIS: 505943
* NCBI: 52471
* PfaF: Ferula assa-foetida
* Plant List: kew-2808328
* PLANTS: FEAS2
* POWO: urn:lsid:ipni.org:names:842190-1
* Tropicos: 1702726

 |
গ্রাফে একটি পর্যায়বৃত্ত গতির উদাহরণ
পর্যাবৃত্ত গতির উদাহরণ {\displaystyle P.}
পর্যায়বৃত্ত গতি হলো একধরনের গতি যেটা নির্দিষ্ট সময় অন্তর নিজ অক্ষে ফিরে আসে। বৃত্তাকার, উপবৃত্তাকার, সরল রৈখিক বা আরো জটিল হতে পারে।

আমাদের হৃৎপিন্ডের স্পন্দন পর্যাবৃত্ত গতির খুবই চমকপ্রদ উদাহরণ কারণ সেটি নির্দিষ্ট সময় পর পর একইভাবে একই দিকে স্পন্দিত বা গতিশীল হয়। ঘড়ির কাটা, বৈদ্যুতিক পাখা, সাইকেলের চাকা ইত্যাদির গতিও পর্যাবৃত্ত গতির উদাহরণ। কম্পন/স্পন্দন গতিও এক ধরনের পর্যাবৃত্ত গতি।
পর্যাবৃত্ত গতি সম্পন্ন কণা একটি নির্দিষ্ট বিন্দুকে নির্দিষ্ট সময় পর পর একই দিক থেকে অতিক্রম করে।
সকল স্পন্দন গতিই পর্যাবৃত্ত গতি। আবার সকল ঘূর্ণন গতিই পর্যাবৃত্ত গতি। 

  

যদি সরল পথে পর্যায়বৃত্ত গতিসম্পন্ন কণার ত্বরণ একটি নির্দিষ্ট বিন্দু থেকে এর সরণের সমানুপাতিক এবং সর্বদা ঐ বিন্দু অভিমুখী হয় তাহলে কণার ঐ গতিকে **সরল ছন্দিত স্পন্দন(Simple Harmonic Oscillation)** বলে।

**পর্যায়বৃত্ততা (Periodicity)**

নির্দিষ্ট সময় পর পর কোনো ঘটনার পুনরাবৃত্তি বা নির্দিষ্ট দূরত্ব পর পর কোনো কিছুর পুনরাবৃত্তিকে বলা হয় **Periodicity বা পর্যায়বৃত্ততা।**

**পর্যায়বৃত্ততা**কে দুই ভাগে ভাগ করা যেতে পারে। যথাঃ

➧**কালিক পর্যাক্রম(Temporal Periodicity)****:** সময়ের সাথে যখন কোনো কিছুর নিয়মিত পুনরাবৃত্তি ঘটে তখন তাকে **কালিক পর্যাক্রম বা Temporal Periodicity** বলে। উদাহরণস্বরূপ, দোলায়মান সরল দোলক একটি নির্দিষ্ট সময় পর পর একটি নির্দিষ্ট বিন্দুকে একই দিক থেকে অতিক্রম করে, ঘড়ির কাঁটা একটি নির্দিষ্ট সময় পর পর একই অবস্থানে ফিরে আসে, বর্ষাকাল একটি নির্দিষ্ট সময় পর পর ফিরে আসে।

➧**স্থানিক পর্যাক্রম(Spatial Periodicity):** স্থানের সাথে যখন কোনো কিছুর নিয়মিত পুনরাবৃত্তি ঘটে তখন তাকে **স্থানিক পর্যাক্রম বা Spatial Periodicity** বলে। উদাহরণস্বরূপ, কঠিন পদার্থে কেলাসের অণু, পরমাণু, বা আয়নগুলো নির্দিষ্ট দূরত্ব পর পর পর্যায়ক্রমিকভাবে বিন্যস্ত থাকে।
**কারণ দর্শানোর আদেশ** হল এমন এক ধরনের আদালতের আদেশ যার জন্য একটি মামলার এক বা একাধিক পক্ষকে ন্যায্যতা, ব্যাখ্যা বা আদালতে কিছু প্রমাণ করার প্রয়োজন হয়। আদালত সাধারণত কারণ দর্শানোর আদেশ তখন ব্যবহার করে যখন সিদ্ধান্ত নেওয়ার পূর্বে বিচারকের আরও তথ্যের প্রয়োজন হয়। উদাহরণস্বরূপ, যদি কোনও পক্ষ অনুরোধ করে যে আদালতকে একটি বিদ্যমান আদালতের আদেশ অবমাননায় অন্য পক্ষকে খুঁজে বের করতে হবে, তবে বিচারক সাধারণত আদালত অবমাননার অভিযোগে অভিযুক্ত পক্ষকে "কারণ দর্শানোর আদেশ" জারি করবেন। আদালত অবমাননার কারণ দর্শানোর আদেশের শুনানিতে বিচারক আদালতের আদেশ পালনে ব্যর্থতার অভিযোগে উভয় পক্ষের সাক্ষ্য গ্রহণ করবেন। আপিল আদালত প্রায়ই নিম্ন আদালতকে কারণ দর্শানোর আদেশ জারি করে যাতে নিম্ন আদালত ব্যাখ্যা করে যে কেন আপীলকারীকে রিট বা আপিলের মাধ্যমে করা অনুরোধ মঞ্জুর করা উচিত নয়। কারণ দেখানোর আদেশ সর্বদা একটি অন্তর্বর্তী আদেশ (কারণ এটি আইনী পদক্ষেপের প্রথম বা চূড়ান্ত পদক্ষেপ নয়)।

অভিবাসন ও জাতীয়তা আইনের অধীনে অপসারণের প্রক্রিয়ায়, এপ্রিল ১৯৯৭ থেকে "অর্ডার টু শো কজ" (OTSC) শব্দটি "নোটিস টু পিয়ার" (NTA) দ্বারা প্রতিস্থাপিত হয়েছিল।

শাসন ও এইচআর বিভাগে যারা জব করে তাদের নিকট কারণ দর্শানো নোটিশ খুবই গুরুত্ব বহনকরে প্রতিনিয়ত বিভিন্ন অনিয়ম, অপরাধচুরি, কাজের ফাঁকি ইত্যাদি বিষয়ের জন্য কারণ দর্শানোর নোটিশ দিতে হয় । 

কোন শ্রমিক/কর্মচারী যদি নিয়মনীতি ভঙ্গ করেন, অবহেলা বা বিমুখ করলে বা জেনে শুনে স্বজ্ঞানে প্রতিষ্ঠানের স্বার্থ বিরোধী কাজ করলে বা দাপ্তরিক কাজের নির্দেশ অমান্য করলে, শৃঙ্খলা ভঙ্গ করলে বা অসদাচরনের দোষে দুষ্ট হলে বা নৈতিকতা বিরোধী কাজের দোষে দোষী সাব্যস্ত হলে কারণ দর্শানো নোটিশের মাধ্যমে চূড়ান্ত নিষ্পত্তি করা হয় ।

আরো দেখুন
---------

* সমন
* নিষেধাজ্ঞা
* ঠাট্টা আদেশ
* ভাল কারণ

তথ্যসূত্র
---------

1. ↑  Hill, Gerald N.; Hill, Kathleen (২০০২)। *The people's law dictionary : taking the mystery out of legal language*। MJF Books। আইএসবিএন 9781567315530।
2. ↑  See, e.g. "Naizhu Jiang v. Garland, \_\_\_ F.4th \_\_\_, No. 19-1911"। *U.S. Court of Appeals for the Second Circuit*। Casetext.com। নভেম্বর ২৪, ২০২১। পৃষ্ঠা 6।
ব্রাতিস্লাভা, স্লোভাকিয়া (১৯০১-২০০৪) সালের একটি পুরনো বস্ত্রশিল্প কারখানা ("ক্রেনোভকা")।
বস্ত্র কারখানা (জার্মানি, প্রায় ১৯৭৫ সালে)।
**বস্ত্রশিল্প** প্রাথমিকভাবে সুতা , কাপড় এবং পোশাকের নকশা, উৎপাদন এবং বিতরণ নিয়ে জড়িত কার্যাবলী বুঝায় । কাঁচামাল হিসাবে প্রাকৃতিক, বা সিন্থেটিক বা রাসায়নিক শিল্প পণ্য হিসাবে ব্যবহার করা হতে পারে।

শিল্প প্রক্রিয়া
----------------

মূল নিবন্ধ: বস্ত্র উৎপাদন
### তুলা উৎপাদন

তুলা বিশ্বের সবচেয়ে গুরুত্বপূর্ণ প্রাকৃতিক তন্তু। ২০০৭ সালে ৫০টিরও বেশি দেশে চাষাবাদে ৩ কোটি ৫ মিলিয়ন হেক্টর থেকে বিশ্বব্যাপী ২৫ মিলিয়ন টন ফলন হয়। এর পাঁচটি ধাপ রয়েছে ।

* চাষাবাদ এবং ফলন
* প্রস্তুতিমূলক প্রক্রিয়া
* স্পিনিং- সুতা উৎপাদন
* বয়ন - কাপড় উৎপাদন
* সমাপক- বস্ত্র উৎপাদন

### কৃত্রিম তন্তু

কৃত্রিম তন্তু একটি পলিমার যা দ্রুত প্রবাহের মাধ্যমে গঠিত হয়, এটি একটি স্পিনারেটের মধ্য দিয়ে গিয়ে এটি কঠিন রূপ ধারণ করে । শুষ্ক সুতা কাটায় (অ্যাসিটেট এবং ট্রাই-অ্যাসিটেট) পলিমার একটি দ্রবণের মধ্যে দেয়া হয়, যা উত্তপ্ত প্রকোষ্ঠের ভিতর দিয়ে যাওয়ার সময় বাষ্পীভূত হয়। গলিত সুতা কাটার সময় গলিত সুতা পলিমার গ্যাস বা বাতাসের সংস্পর্শে আসে ফলে কাঙ্ক্ষিত আকারে আসে। এই সব তন্তু অসীম দৈর্ঘ্যের হয়ে থাকে, প্রায়শই তা কিলোমিটার দৈর্ঘ্যের। কৃত্রিম তন্তু দীর্ঘ তন্তু হিসাবে প্রক্রিয়া বা শ্রেণীবদ্ধ হয় এবং এটি কেটে প্রাকৃতিক তন্তুর মত প্রক্রিয়াজাত করা হয় ।

### প্রাকৃতিক তন্তু

প্রাকৃতিক তন্তু সাধারণত প্রাণী ( ভেড়া, ছাগল, খরগোশ, রেশম পোকা), খনিজ (অ্যাসবেস্টস) বা উদ্ভিদ (তুলা, ফোয়ারা, সিসাল) থেকে পাওয়া যায়। এই উদ্ভিজ্জ তন্তু বীজ (তুলো) থেকেও আসতে পারে, আঁশ তন্তু হিসাবে (আঁশ তন্তুগুলো: ফ্লাক্স, শণ, পাট ) বা পাতা (সিসাল) হিসাবে পাওয়া যায় ।

টীকা
----

1. ↑  includes Knitting processes

তথ্যসূত্র
---------

1. ↑  Majeed, A (জানুয়ারি ১৯, ২০০৯), *Cotton and textiles — the challenges ahead*, Dawn-the Internet edition, সংগ্রহের তারিখ ২০০৯-০২-১২ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Machin processes", *Spinning the Web*, Manchester City Council: Libraries, ২০০৮-১০-২৩ তারিখে মূল থেকে আর্কাইভ করা, সংগ্রহের তারিখ ২০০৯-০১-২৯ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Collier 1970, পৃ. 33
4. ↑  Collier 1970, পৃ. 5

বহিঃসংযোগ
---------
**বাওজি** ( চীনা: 包子ত </img>), **পাও-সিহ** বা **বাও** ইত্যাদি বিভিন্ন নামে পরিচিত এই চীনা খাবারটি এক ধরনের খামিরযুক্ত পুর ভরা বান। এই বান রুটির ভেতর প্রধানত মাংস অথবা নিরামিষ সব্জী ইত্যাদি বিবিধ খাদ্য উপাদানের পুর দিয়ে ভরাট করা হয়। অঞ্চলভেদে এই বাও প্রস্তুতির রন্ধন প্রক্রিয়ার অনেক বৈচিত্র্য রয়েছে। বানগুলি সাধারনত সেদ্ধ করে বা স্টীম বা বাষ্পের মধ্যে ভাপিয়ে রান্না করা হয়। এগুলি উত্তর চীনের আঞ্চলিক খাবার *মান্টুর* একটি প্রকরণ।

চীন এবং ইন্দোনেশিয়ার বেশিরভাগ অংশে প্রধানত দুই ধরনের বাও পাওয়া যায়। সেগুলি হল *দাবাও* (大包, "বিগ বান") এবং সিয়াওবাও (小包, "ছোট বান")। দাবাও হল বড় আকারের বান রুটি। এর ব্যাস প্রায় দশ সেন্টিমিটার (চার ইঞ্চি) পরিমাপ হয়। অন্য প্রকার সিয়াওবাও হল ছোট আকারের বান। এর ব্যাস প্রায় পাঁচ সেন্টিমিটার (দুই ইঞ্চি) চওড়া হয় এবং এটি সাধারণত রেস্তোরাঁয় খাওয়া হয়। সাধারনত এটি একটি স্টিমারে পরিবেশিত হয় যাতে তিন থেকে দশ টুকরো বাও থাকে। বাওজির সাথে খাওয়ার জন্য একটি ছোট সিরামিকের থালায় ভিনেগার বা সয়া সস রাখা হয়। বাওয়ের সাথে বিভিন্ন ধরনের মরিচ এবং রসুনের পেস্ট, তেলে তাজা ধনে, লিক(পেয়াজকলি জাতীয় সব্জী), তিলের তেল এবং অন্যান্য অনুসঙ্গিক উপাদান পরিবেশিত হয়। এই খাবারটি সমস্ত চীন জুড়ে জনপ্রিয় এবং চীনা প্রবাসীদের মাধ্যমে অন্যান্য অনেক দেশে এর প্রসার হয়েছে।

ইতিহাস এবং ব্যুৎপত্তি
---------------------

গানের রাজবংশের লিখিত তথ্য অনুসারে পুর ভরা বানগুলিকে বোঝাতে বাওজি শব্দটির ব্যবহার হয়। নর্দার্ন সং রাজবংশের পূর্বে (৯৬০-১২৭৯), *মান্টো* শব্দটি পুর ভরা এবং পুর ছাড়া বান উভয়কে উল্লেখ করার জন্য ব্যবহৃত হত। কিংবদন্তি অনুসারে, পুর ভরা বাওজি আসলে সামরিক কৌশলবিদ ঝুগে লিয়াং দ্বারা উদ্ভাবিত খাবার মান্তার একটি ভিন্ন প্রকারভেদ মাত্র। সময়ের সাথে সাথে ম্যান্ডারিন এবং কিছু ধরনের চীনা ভাষায় *মান্টো* শব্দটি কেবল পুর ছাড়া বানগুলি উল্লেখ করতেই ব্যবহার হয়। যদিও ইউ চীনা ভাষাগোষ্ঠীতে আগের থেকেই পুর ভরা এবং পুর ছাড়া উভয় প্রকার বানকে উল্লেখ করার জন্য *মান্টো* শব্দের ব্যবহার হয়ে চলেছে।[]

তথ্যসূত্র
---------

1. ↑  Phillips, C. (২০১৬)। *All Under Heaven: Recipes from the 35 Cuisines of China*। Ten Speed Press। পৃষ্ঠা 405। আইএসবিএন 978-1-60774-982-0। সংগ্রহের তারিখ নভেম্বর ৫, ২০১৬।
2. ↑  "Shǐ huà "mán tóu "hé "bāo zǐ "yóu lái" 史話"饅頭"和"包子"由來 (চীনা ভাষায়)।
3. ↑  王栐(北宋)। *燕翼冶谋录*।
4. ↑  cf Zhuge Liang tale; also "Shǐ huà "mán tóu "hé "bāo zǐ "yóu lái" 史話"饅頭"和"包子"由來 (চীনা ভাষায়)।
5. ↑  周达观(元)। *诚斋杂记*।
**হিমালয়ী বুলবুল** *(Pycnonotus leucogenys)* বুলবুল পরিবারের গায়ক পক্ষী প্রজাতির পাখি। এটি মধ্য ও দক্ষিণ এশিয়ায় পাওয়া যায়।

শ্রেণীবদ্ধ এবং পদ্ধতি
---------------------

হিমালয়ী বুলবুলকে সাদা কানের বুলবুল, সাদা দর্শনীয় বুলবুল, আফ্রিকান লাল চোখের বুলবুল, কেপ বুলবুল এবং সাধারণ বুলবুলের একটি সুপারস্পেসির অন্তর্গত বলে মনে করা হয়।  বিকল্প নাম, সাদা-গাল বুলবুল, সাদা কানের বুলবুলও ব্যবহার করে।

বিবরণ
-----

হিমালয় বুলবুল প্রায় ১৮ সেমি দৈর্ঘ্যে, ডানাযুক্ত অবস্থায় ২৫.৫-২৮ সেমি এবং গড় ওজন ৩০ গ্রাম। এর মাথা, গলা এবং ঝুঁটি কালো এবং সাদা। পিছনে, পার্শ্ব এবং লম্বা লেজটি বাদামী, নীচের অংশটি ফ্যাকাশে হলুদ। লিঙ্গগুলির একই ধরনের পক্ষসমষ্টি রয়েছে।

বিচরণ এবং আবাসস্থল
------------------

প্রজাতিগুলি ভারতীয় উপমহাদেশের উত্তরাঞ্চল এবং কিছু সংলগ্ন অঞ্চলে দেখা যায়। এটি হিমালয়ের ভেতরে এবং এর নিকটে পাওয়া যায়। 

হিমালয়ী বুলবুল বন এবং ঝোপঝাড়ে ঘুরাঘুরি করে এবং উদ্যান ও পার্কেও আসে।

আচরণ এবং বাস্তুশাস্ত্র
----------------------

হিমালয়ী বুলবুল পোকামাকড় এবং অন্যান্য ছোট অমেরুদণ্ডীর পাশাপাশি বেরি, ফলমূল, বীজ, কুঁড়ি এবং মধু খেয়ে থাকে।

এর বাসাগুলি সাধারণত ঝোপঝাড় বা নিম্ন শাখায় নির্মিত হয়, কাপ-আকৃতির হয় এবং ডান্ডা, শিকড় এবং ডাল দিয়ে তৈরি। মহিলা পাখি সাধারণত তিনটি ডিম দেয় যা ১২ দিন ধরে তা দেয়া হয়। ছানাগুলি ৯-১০ দিনের বয়সে বাসা ছেড়ে যায়। প্রতি বছর তিনটি পর্যন্ত ছানা জন্ম দিতে হতে পারে। প্রজননের সময়, প্রাপ্তবয়স্করা খুব আঞ্চলিক হয়ে যায়।

চিত্রশালা
---------

* 
* 
* 
* পাঞ্জাব, ভারত পাঞ্জাব, ভারত
* হিমাচল প্রদেশের সিমলার একটি জলাশয়ে হিমালয়ী বুলবুলহিমাচল প্রদেশের সিমলার একটি জলাশয়ে হিমালয়ী বুলবুল
* Himalayan Bulbul at SattalHimalayan Bulbul at Sattal
* Himalayan Bulbul at Sattal Kumaon IndiaHimalayan Bulbul at Sattal Kumaon India
* Himalayan bulbuls courting, IIT Mandi, Himachal Pradesh, India, 22 April 2020Himalayan bulbuls courting, IIT Mandi, Himachal Pradesh, India, 22 April 2020

তথ্যসূত্র
---------

1. ↑  BirdLife International (২০১৬)। "*Pycnonotus leucogenys*"। *বিপদগ্রস্ত প্রজাতির আইইউসিএন লাল তালিকা* (ইংরেজি ভাষায়)। আইইউসিএন। **2016**: e.T22712690A94343238। ডিওআই:10.2305/IUCN.UK.2016-3.RLTS.T22712690A94343238.en অবাধে প্রবেশযোগ্য। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Himalayan Bulbul (Pycnonotus leucogenys)"। *www.hbw.com* (ইংরেজি ভাষায়)। সংগ্রহের তারিখ ২০১৭-০৩-২৩।
3. ↑  "Bulbuls « IOC World Bird List"। *www.worldbirdnames.org* (ইংরেজি ভাষায়)। সংগ্রহের তারিখ ২০১৭-০৩-১৩।
মমতাজউদ্দিন আহমেদ বা মমতাজউদদীন আহমদ নিবন্ধের সাথে বিভ্রান্ত হবেন না।
এয়ার ভাইস মার্শাল **মমতাজ উদ্দিন আহমেদ** (২০ ডিসেম্বর ১৯৪১ – ২২ সেপ্টেম্বর ২০১৯) বাংলাদেশ বিমান বাহিনীর সাবেক প্রধান। 
দিনাজপুর জেলার কসবাতে জন্ম ২০ ডিসেম্বর ১৯৪৪ সালে। ১৯৬৫ সালের ভারত-পাকিস্তান যুদ্ধে সক্রিয় অংশগ্রহণ করে সাহসীতার সাথে যুদ্ধ করেন।

কর্মজীবন
--------

মমতাজ উদ্দিন আহমেদ ১৯৬৩ সালে পাইলট হিসেবে পাকিস্তান বিমান বাহিনীর ২৩ স্কোয়াড্রন হিসেবে তার কর্মজীবন শুরু করেন। তিনি ১৯৬৫ সালের ভারত-পাকিস্তান যুদ্ধে সক্রিয় অংশগ্রহণ করে সাহসীতার সাথে যুদ্ধ করেন। তিনি মুক্তিযুদ্ধের সময় সারগোধা এয়ারবেসে স্কোয়াড্রন লিডার ছিলেন এবং ১৯৭৪ সাল পর্যন্ত পাকিস্তানে যুদ্ধাবন্দি হিসাবে আটক ছিলেন। বিএএফ-তে তিনি ফ্লাইং উইংয়ের ওসি, বিএএফ একাডেমি ডিসি, বেস কমান্ডার, অপারেশন ডিরেক্টর এবং এ্যাস হিসেবে বাংলাদেশ বিমান বাহিনী সদর দফতরে দায়িত্ব পালন করেন।  ২৩ জুলাই ১৯৮৭ থেকে ৪ জুন ১৯৯১ সাল পর্যন্ত তিনি বাংলাদেশ বিমান বাহিনীর প্রধান ছিলেন।  ৪ জুন ১৯৯১ সালে তিনি অবসর গ্রহণ করেন।  তিনি ২২শে সেপ্টেম্বর ২০১৯ সালে ঢাকা সিএমএইচে মৃত্যুবরণ করেন।

তথ্যসূত্র
---------

1. 1 2  "Former COAS – Bangladesh Air Force"। *www.baf.mil.bd*। ২৪ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২৫ নভেম্বর ২০১৬।
2. ↑  *Keesing's Record of World Events* (ইংরেজি ভাষায়)। Longman। সংগ্রহের তারিখ ২৫ নভেম্বর ২০১৬।

| সামরিক দপ্তর
 |
| --- |
| পূর্বসূরীএয়ার ভাইস মার্শাল সুলতান মাহমুদ | **বিমান বাহিনী প্রধান**(১৯৮৭–১৯৯১) | উত্তরসূরীএয়ার ভাইস মার্শাল আলতাফ হোসেন চৌধুরী |
|
**গোরা সর্বাধিকারী** (২৯ জুলাই ১৯৪১ – ১৯ জানুয়ারি ২০২২) ছিলেন প্রখ্যাত ভারতীয় বাঙালি রবীন্দ্র সংগীত শিল্পী।

প্রাথমিক জীবন ও শিক্ষা
----------------------

১৯৪১ খ্রিস্টাব্দের ২৯শে জুলাই গোরা সর্বাধিকারী জন্মগ্রহণ করেন। তিনি বৃটিশ ভারতের অধুনা পশ্চিমবঙ্গের অবিভক্ত মেদিনীপুর জেলার ঝাড়গ্রামের বাসিন্দা ছিলেন। গায়ের রং ধবধবে ফর্সা হওয়ায় তার নাম রাখা হয়েছিল গোরা। ছোটবেলা থেকেই রবীন্দ্র সঙ্গীতের প্রতি তার আকর্ষণ ছিল। শান্তিনিকেতনে ঘুরতে এসে যখন জানলেন বিশ্বভারতীতে রবীন্দ্রসঙ্গীতের ভর্তি পরীক্ষা চলছে, তখন তিনি ইন্টারভিউতে উপস্থিত হন এবং উত্তীর্ণ হন। তার ডাক্তারী পড়তে জার্মানি যাওয়ার কথা ছিল, তবে রবীন্দ্রসঙ্গীতের প্রতি ভালোবাসার টানে তিনি জার্মানির বদলে এখানে থেকে যান। তিনি ২০ বৎসর বয়স থেকেই শান্তিনিকেতনে থাকতে শুরু করেন। তিনি সঙ্গীতভবনে শান্তিদেব ঘোষের অধীনে ভর্তি হন। আশ্রমকন্যা রবীন্দ্রনাথ ঠাকুরের স্নেহধন্যা *মোহর* তথা কণিকা বন্দ্যোপাধ্যায়ের নজরে আসেন। তার তালিমে তিনি রবীন্দ্র সঙ্গীত জগতে স্বনামধন্য শিল্পী হিসাবে খ্যাতি লাভ করেন। মোহরদির সঙ্গে তার নিবিড় সখ্যতা ও পারিবারিক বন্ধুত্ব গড়ে ওঠে। পরে তিনি কণিকা বন্দ্যোপাধ্যায়ের স্মরণে 'কণিকা ধারা' নামে একটি সাংস্কৃতিক সংস্থা স্থাপন করেন, যার ধারা আজও অব্যাহত রয়েছে। কিংবদন্তি সুরকার সলিল চৌধুরীর সঙ্গীত পরিচালনায় তিনি প্রথম এবং মাত্র একবারই রবীন্দ্র সঙ্গীতের রেকর্ড করেন। সঙ্গীত বিন্যাস করেন সলিল চৌধুরীই। তার কণ্ঠে প্রথম গানটি ছিল *হাসি কেন নাই ও নয়নে*। তার কণ্ঠে গীত রবীন্দ্রসঙ্গীতের কয়েকটি হল-

* *জাগো অলস*
* *দুয়ারে দাও মোরে রাখিয়া নিত্য কল্যাণ কাজে*
* *তোমার এই মাধুরী ছাপিয়ে আকাশ*
* *নাই যদি বা এলে*
* *চোখ যে ওদের ছুটে চলে গো*

শুধু রবীন্দ্রসঙ্গীতে নয়, অভিনয়েও বেশ দক্ষ ছিলেন তিনি। বিভিন্ন নাটকে নিয়মিত অংশগ্রহণ করতেন। পরবর্তীতে গোরা সর্বাধিকারী বিশ্বভারতীর সঙ্গীতভবনের অধ্যক্ষ হন। পরে তিনি বিশ্বভারতীর সর্বোচ্চ নীতিনির্ধারক কর্মসমিতির সদস্যও হয়েছিলেন।

জীবনাবসান
---------

গোরা সর্বাধিকারী পাঁচ বছর ধরে আলঝাইমার্স রোগে ভুগছিলেন। ২০২২ খ্রিস্টাব্দের ১৯শে জানুয়ারি, বুধবার শান্তিনিকেতনের এক বেসরকারি নার্সিংহোমে ৮০ বৎসর বয়সে তিনি শেষ নিঃশ্বাস ত্যাগ করেন।

তথ্যসূত্র
---------

1. ↑  "সঙ্গীতশিল্পী গোরা সর্বাধিকারী প্রয়াত, বয়স হয়েছিল ৮১"। সংগ্রহের তারিখ ২০২২-০১-২১।
2. 1 2  "প্রয়াত রবীন্দ্র সঙ্গীত শিল্পী গোরা সর্বাধিকারী, সলিল চৌধুরীর সঙ্গীত পরিচালনায় রেকর্ড করেন প্রথম রবি-গান"। সংগ্রহের তারিখ ২০২২-০১-২৪।
3. ↑  ""প্রয়াত রবীন্দ্রসঙ্গীত শিল্পী গোরা সর্বাধিকারী, শোকের ছায়া শান্তিনিকেতনে""। সংগ্রহের তারিখ ২০২২-০১-২৪।
জিয়াউদ্দিন তারিক আলী
**জিয়াউদ্দিন তারিক আলী** (১৯৪৫-২০২০) একজন বাংলাদেশী সংস্কৃতিকর্মী ও মুক্তিযুদ্ধ জাদুঘরের ট্রাস্টি ও সম্মিলিত সামাজিক আন্দোলনের সভাপতি ছিলেন।

কর্মজীবন
--------

জিয়াউদ্দিন তারিক আলীর জন্ম ১৯৪৫ সালে।  পেশায় প্রকৌশলী তারিক আলী যৌবনের শুরু থেকেই ছিলেন সঙ্গীত নিবেদিত। বুলবুল ললিতকলা একাডেমিতে তার সঙ্গীতশিক্ষণ এবং ছায়ানটের সঙ্গে আজীবন সম্পৃক্ততা। ১৯৭০-৭১ সালে গণসঙ্গীতের দলের হয়ে রাজপথে গান গেয়ে বেরিয়েছেন।
মুক্তিযুদ্ধের শুরুতেই তিনি সীমান্ত পাড়ি দিয়ে লড়াইয়ে যোগ দেন। মুক্তিসংগ্রামী শিল্পী দলের সদস্য হয়ে শরণার্থী শিবির, মুক্তিযোদ্ধা ক্যাম্প, মুক্ত এলাকায় যোদ্ধাদের গানের মাধ্যমে উদ্বুদ্ধকরণে এ দলের ছিল বিশেষ ভূমিকা। লিয়ার লেভিন ধারণ করা সেই দলের সাংস্কৃতিক কর্মকাণ্ডের ফুটেজ কয়েক দশক পর উদ্ধার করেন তারেক মাসুদ ও ক্যাথরিন মাসুদ। এ সময় তাদের সঙ্গীত ছিলেন নিউ জার্সিতে কর্মরত জিয়াউদ্দিন তারিক আলী। পরে তারেক মাসুদ নির্মিত ‘মুক্তির গান’ প্রামাণ্যচিত্র তরুণদের বিপুলভাবে আলোড়িত করে। তারিক আলী ছিলেন এ প্রামাণ্যচিত্রের কেন্দ্রীয় ব্যক্তিত্ব। ১৯৯৬ সালে মুক্তিযুদ্ধ জাদুঘর প্রতিষ্ঠায় উদ্যোগী আটজন ট্রাস্টির অন্যতম। সেই থেকে মুক্তিযুদ্ধ জাদুঘর হয়ে ওঠে তার সব কর্মকাণ্ডের কেন্দ্রবিন্দু। আগারগাঁওয়ে বিশালাকার নতুন জাদুঘর নির্মাণ কাজের তিনি ছিলেন প্রধান সমন্বয়ক। মুক্তিযুদ্ধ জাদুঘরের অবকাঠামো ও কর্মধারার সবখানে জড়িয়ে আছে তার হাতের ছোঁয়া।

মৃত্যু
------

তারিক আলী ২০২০ সালের ১০ সেপ্টেম্বর করোনা ভাইরাসে আক্রান্ত হয়ে ঢাকার শ্যামলীর বাংলাদেশ স্পেশালাইজড হাসপাতালে চিকিৎসাধীন অবস্থায় মৃত্যুবরণ করেন।

তথ্যসূত্র
---------

1. ↑  "মুক্তিযুদ্ধ জাদুঘরের ট্রাস্টি তারিক আলীর মৃত্যু"। *Dhaka Tribune Bangla*। ২০২০-০৯-০৭। সংগ্রহের তারিখ ২০২০-০৯-১০। [*স্থায়ীভাবে অকার্যকর সংযোগ*]
2. ↑  রিপোর্টার, স্টাফ। "করোনায় মারা গেলেন মুক্তিযুদ্ধ জাদুঘরের ট্রাস্টি তারিক আলী"। *DailyInqilabOnline*। সংগ্রহের তারিখ ২০২০-০৯-২৪।
3. ↑  "মুক্তিযুদ্ধ জাদুঘরের ট্রাস্টি তারিক আলীর মৃত্যু"। *Dhaka Tribune Bangla*। ২০২০-০৯-০৭। সংগ্রহের তারিখ ২০২০-০৯-২৪। [*স্থায়ীভাবে অকার্যকর সংযোগ*]
4. ↑  "করোনায় মারা গেলেন মুক্তিযুদ্ধ জাদুঘরের ট্রাস্টি জিয়াউদ্দিন তারিক আলী | করোনা আপডেট"। *ittefaq*। সংগ্রহের তারিখ ২০২০-০৯-২৪।
5. ↑  "করোনায় মুক্তিযুদ্ধ জাদুঘরের ট্রাস্টি জিয়াউদ্দিন তারিক আলীর মৃত্যু"। *The Daily Star Bangla*। ২০২০-০৯-০৭। সংগ্রহের তারিখ ২০২০-০৯-২৪।
**জন মোর্চা** (অনুবাদ: *পিপলস ফ্রন্ট*) হল একটি ভারতীয় রাজনৈতিক দল যা ভিপি সিং ১৯৮৭ সালে প্রধানমন্ত্রী রাজীব গান্ধী কর্তৃক প্রতিরক্ষা মন্ত্রী হিসাবে বরখাস্ত হওয়ার পরে ভারতীয় জাতীয় কংগ্রেস দল ত্যাগ করার পরে প্রতিষ্ঠা করেছিলেন।[] অরুণ নেহরু, আরিফ মহম্মদ খান, মুফতি মোহাম্মদ সাঈদ, বিদ্যাচরণ শুক্লা, রাম ধন, রাজ কুমার রাই এবং সত্যপাল মালিকের সাথে ভিপি সিং রাজীব গান্ধী সরকারের বিরোধিতার একটি নিউক্লিয়াস গঠন করেন যেটি লোকসভায় সংখ্যাগরিষ্ঠ ছিল।

জনজীবনে দুর্নীতির বিরুদ্ধে তার অবস্থানের ক্রমবর্ধমান দৃশ্যমানতা এবং তার ক্রমবর্ধমান জনপ্রিয়তার অনুসরণে জনতা পার্টি, লোকদল এবং কংগ্রেস (এস) -এর মতো সামাজিক-গণতান্ত্রিক দলগুলি - যাদের মধ্যে অনেকেই ১৯৭৭ সালের মূল জনতা পার্টি থেকে বেঁচে ছিলেন - তারা একত্রিত হয়েছিল এবং ১৯৮৯ সালের সাধারণ নির্বাচনে লড়াই করার জন্য জনতা দল গঠনের জন্য জন মোর্চার সাথে একীভূত হন। যেটিতে ন্যাশনাল ফ্রন্ট, বামপন্থী দলগুলি এবং কংগ্রেসের বিরোধী দক্ষিণপন্থী দলগুলির সাথে একত্রে আসন সংখ্যার বহুত্ব লাভ করে। পরবর্তীকালে ভিপি সিং এগারো মাস প্রধানমন্ত্রী হিসেবে দায়িত্ব পালন করেন।

জনতা দলের ক্ষমতায় থাকার সময় এবং তার পরবর্তী বিভক্তি ও পতনের পর ভিপি সিং ক্যান্সারের সাথে যুদ্ধে বেঁচে থাকার পর ২০০৫ সালে জন মোর্চা পুনরায় গঠন করেন সমাজতান্ত্রিক অভিনেতা-রাজনীতিবিদ রাজ বব্বরের জনসাধারণের মুখ হিসেবে। ২০০৭ সালের উত্তর প্রদেশ রাজ্য বিধানসভা নির্বাচনে দলটি ১১৮ জন প্রার্থীকে প্রার্থী করেছিল, কিন্তু ধর্মপাল সিং, যিনি দয়ালবাগ থেকে জয়ী হন, তিনি বহুজন সমাজ পার্টির কিষাণ লাল বাঘেলকে তিন হাজার ভোটে (১.৭%) পরাজিত করেছিলেন। এছাড়া অন্য কোনো প্রার্থী সফল হননি। এই দুর্বল প্রদর্শনের পর, বব্বর কংগ্রেসে যোগ দেন এবং সিংয়ের বড় ছেলে আজেয়া প্রতাপ সিং ২০০৯ সালের সাধারণ নির্বাচনের প্রত্যাশায় দলের লাগাম গ্রহণ করেন।

২০০৯ সালের মার্চ মাসে আজেয়া সিং ঘোষণা করেছিলেন যে জন মোর্চা লোক জনশক্তি পার্টি (এলজেপি) এর সাথে একীভূত হবে, যার মধ্যে তিনি একজন সহ-সভাপতি হয়েছিলেন এবং ফতেহপুর কেন্দ্র থেকে এর লোকসভা প্রার্থী হয়েছিলেন। যাইহোক, পরে রামবিলাস পাসোয়ান মুলায়ম সিং যাদবের সমাজবাদী পার্টি (এসপি) এবং লালুপ্রসাদ যাদবের আরজেডির সাথে *চতুর্থ ফ্রন্ট* গঠনের জন্য হাত মিলিয়েছিলেন এবং মুলায়ম সিং ঘোষণা করেছিলেন যে এলজেপি ইউপিতে কোনো আসনে প্রতিদ্বন্দ্বিতা করবে না। অজেয়া সিং তখন জন মোর্চার প্রার্থী হিসাবে ফতেপুর থেকে প্রতিদ্বন্দ্বিতা করেছিলেন, কিন্তু এসপি-র রাকেশ সাচানের কাছে হেরে যান। জন মোর্চা জুন ২০০৯-এ জাতীয় জন মোর্চা হিসাবে নতুন নামকরণ করা হয়েছিল এবং কৃষকদের জন্য এবং জাতীয় রাজনীতিতে তৃতীয় বিকল্প গঠনের জন্য নিবেদিত হয়েছিল। এক মাস পরে, জন মোর্চা ভারতীয় জাতীয় কংগ্রেসের সাথে একীভূত হয়।

তথ্যসূত্র
---------

1. ↑  "Congress Decline and Party Pluralism in India", by C. Candland, *Journal of International Affairs*, 1997.
2. ↑  The Tribune
3. ↑  List of Contestants of Jan Morcha  ওয়েব্যাক মেশিনে আর্কাইভকৃত ৩০ সেপ্টেম্বর ২০০৭ তারিখে Election Commission website.
4. ↑  An irreparable loss: Mayawati[অধিগ্রহণকৃত!]
5. ↑  Jan Morcha merges with LJP[অধিগ্রহণকৃত!]
6. ↑  National Jan Morcha plans farmers’ meet in Delhi[অধিগ্রহণকৃত!]
7. ↑  Jan Morcha merges with Congress
মেজর জেনারেল **মোঃ সাফিনুল ইসলাম**, এনডিসি, পিএসসি (জন্ম: ২ মার্চ ১৯৬৬) একজন অবসরপ্রাপ্ত বাংলাদেশি জেনারেল এবং বাংলাদেশের সীমান্তরক্ষী বাহিনী বর্ডার গার্ড বাংলাদেশের সাবেক মহাপরিচালক।

শিক্ষাজীবন
----------

মোঃ সাফিনুল ইসলাম ২৫ জুন ১৯৮৪ সালে বাংলাদেশ মিলিটারি একাডেমিতে যোগদান করেন এবং ২৭ জুন ১৯৮৬ সালে ইনফ্যান্ট্রি কোরে কমিশন লাভ করেন। তিনি দেশে ও বিদেশে বিভিন্ন প্রফেশনাল কোর্সে অংশগ্রহণ করেন। তিনি ডিফেন্স সার্ভিসেস কমান্ড এন্ড ষ্টাফ কলেজ এবং ন্যাশনাল ডিফেন্স কলেজ, মিরপুর এর একজন গ্র্যাজুয়েট। তাছাড়া তিনি যুক্তরাষ্ট্র হতে ইনফ্যান্ট্রি অফিসার্স এ্যাডভান্স কোর্স, সৌদি আরব হতে স্টাফ কোর্স ও আরবী ভাষা কোর্স সম্পন্ন করেন। তিনি জাতীয় বিশ্ববিদ্যালয় হতে মাষ্টার্স ইন ডিফেন্স ষ্টাডিজ (এমডিএস) ডিগ্রী অর্জন করেন।

সামরিক জীবন
-----------

১৯৮৪ সালের ২৫ জুন মোঃ সাফিনুল ইসলাম বাংলাদেশ মিলিটারি একাডেমিতে যোগদানের মাধ্যমে কর্মজীবন শুর করেন। ২৭ জুন ১৯৮৬ সালে ইনফ্যান্ট্রি কোরে কমিশন লাভ করেন। মোঃ সাফিনুল ইসলাম সামরিক কর্মজীবনে স্টাফ, প্রশিক্ষক ও কমান্ড পর্যায়ে বিভিন্ন গুরুত্বপূর্ণ দায়িত্ব পালন করেন। তিনি স্টাফ পর্যায়ে একটি ইনফ্যান্ট্রি ব্রিগেডের ব্রিগেড মেজর, প্রতিরক্ষা গোয়েন্দা মহাপরিদপ্তরের কাউন্টার ইন্টেলিজেন্স ব্যুরোর পরিচালক এবং আর্মড ফোর্সেস ডিভিশন (AFD) এর মহাপরিচালক হিসেবে দায়িত্ব পালন করেন। তিনি প্রশিক্ষক হিসেবে স্কুল অব ইনফ্যান্ট্রি এন্ড ট্যাকটিক্স, সিলেট এর ইন্সট্রাক্টর, এনসিও’স একাডেমির সিনিয়র ইন্সট্রাক্টর এবং ডিফেন্স সার্ভিসেস কমান্ড এন্ড স্টাফ কলেজ, মিরপুর এর ডাইরেক্টিং স্টাফ হিসেবে দায়িত্ব পালন করেন। তিনি কমান্ড পর্যায়ে একটি ইনফ্যান্ট্রি ব্যাটালিয়নের অধিনায়ক, একটি ব্যাটেল গ্রুপ এর কমান্ডার এবং দুইটি ইনফ্যান্ট্রি ব্রিগেডের কমান্ডারের দায়িত্ব পালন করেন। তিনি জাতিসংঘ শান্তি রক্ষা মিশনের পর্যবেক্ষক হিসেবে ইরাকে নিয়োজিত ছিলেন।

বিজিবির মহাপরিচালক
------------------

মেজর জেনারেল মোঃ সাফিনুল ইসলাম ২৮ মার্চ ২০১৮ তারিখে বর্ডার গার্ড বাংলাদেশের (বিজিবি) এর মহাপরিচালক হিসেবে যোগদান করেন। ১৭ ফেব্রুয়ারি ২০২২ পর্যন্ত তিনি বিজিবির মহাপরিচালকের দায়িত্ব পালন করেন।

তথ্যসূত্র
---------

1. 1 2 3 4  ২৩শে এপ্রিল ২০১৮ তারিখে সংগৃহিত
2. ↑  "মে. জে. মো. সাফিনুল ইসলাম বিজিবি মহাপরিচালক"। *দৈনিক ইনকিলাব*। সংগ্রহের তারিখ ৮ এপ্রিল ২০১৯।

| সামরিক দপ্তর
 |
| --- |
| পূর্বসূরীমেজর জেনারেল আবুল হোসেন | **বর্ডার গার্ড বাংলাদেশের মহাপরিচালক**২৮ মার্চ, ২০১৮ – ১৮ ফেব্রুয়ারি ২০২২ | উত্তরসূরীসাকিল আহমেদ |
|
থার্ড অ্যাভিনিউতে পূর্বমুখী গ্র্যান্ড ক্যানেল, পটভূমিতে ক্যামেলব্যাক মাউন্টেন
**গ্র্যান্ড ক্যানেল** হল মার্কিন যুক্তরাষ্ট্রের অ্যারিজোনার মধ্য ম্যারিকোপা কাউন্টির একটি প্রধান খাল, যা ফিনিক্সের প্রাথমিক কৃষি উন্নয়নে সাহায্য করেছিল, এখন মধ্য ফিনিক্সের অনেক ঐতিহাসিক পার্শ্ববর্তী এলাকার মধ্য দিয়ে চলছে।  খালটি এখন সূর্য উপত্যকায় মিউনিসিপ্যাল ওয়াটার সিস্টেমের পাশাপাশি বন্যা সেচের অনুশীলন করে এমন আশেপাশের এলাকাগুলিকে পানি সরবরাহ করে।

ইতিহাস
------

গ্র্যান্ড ক্যানেল হল সল্ট নদীর উত্তর দিকের সবচেয়ে পুরানো অবশিষ্ট অগ্রগামী খাল। খালটি একসময় সুউচ্চ তুলা গাছের সাথে সারিবদ্ধ ছিল এবং এটি ফোনিশীয়দের জন্য একটি জনপ্রিয় বিনোদন স্থান ছিল।  এটি ১৮৭৭ সালে পরিকল্পনা করা হয়েছিল এবং ১৮৭৮ সালে গ্র্যান্ড ক্যানেল কোম্পানি দ্বারা নির্মিত হয়েছিল। 

ফেডারেল সরকার ১৯০৬ সালের জুন মাসে ২০,৪৮৮ ডলারে গ্র্যান্ড ক্যানেল ক্রয় করে, নিউল্যান্ডস রিকলামেশন অ্যাক্টের অংশ হিসাবে,  এবং এটি নতুন তৈরি সল্ট নদীর প্রকল্পের অংশ হয়ে ওঠে।

তথ্যসূত্র
---------

1. ↑  "History of Phoenix's Grand Canal"। *cronkiteworks.asu.edu*। ২০১৮-০৮-১৬ তারিখে মূল থেকে আর্কাইভ করা। সংগ্রহের তারিখ ২০১৯-১০-২১।
2. ↑  "How irrigation works | SRP"। *www.srpnet.com*। সংগ্রহের তারিখ ২০১৯-১০-২১।
3. ↑  Gardiner, Dustin। "Lifeblood of Phoenix: 7 things to know about canals"। *azcentral* (ইংরেজি ভাষায়)। সংগ্রহের তারিখ ২০১৯-১০-২১।
4. ↑  "Development of the Salt River Valley"। *www.usbr.gov*। সংগ্রহের তারিখ ২০১৯-১০-২১।
5. ↑  "Canal origins"। *www.srpnet.com*। সংগ্রহের তারিখ ২০১৯-১০-২১।
6. ↑  "SRP: Canal history"। *www.srpnet.com*। সংগ্রহের তারিখ ২০১৯-১০-২১।

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট (ভিআইএএফ হয়ে)

 |
| জাতীয় গ্রন্থাগার | 
* ইসরায়েল
* মার্কিন যুক্তরাষ্ট্র

 |
**কুলিয়ারচর সরকারি কলেজ** বাংলাদেশের কিশোরগঞ্জ জেলার কুলিয়ারচর উপজেলায় অবস্থিত একটি কলেজ।

ইতিহাস
------

কুলিয়ারচর সরকারি কলেজটি সাবেক রাষ্ট্রপতি জিল্লুর রহমানের পৃষ্ঠপোষকতায় তৎকালীন স্থানীয় কিছু ব্যক্তিবর্গের উদ্যোগে ১৯৭৩ সালে "কুলিয়ারচর কলেজ" নামে প্রতিষ্ঠিত হয় এবং পরবর্তীতে ১৯৮৩ সালে তা জাতীয় বিশ্ববিদ্যালয়ের অধীনে অধিভূক্ত করা হয়। ২০১৮ সালের ৮ আগস্ট কলেজটিকে জাতীয়করণ করে "কুলিয়ারচর সরকারি কলেজ" নামে নামকরণ করা হয়। এই কলেজটি কুলিয়ারচর উপজেলা সদরে কুলিয়ারচর পৌরসভার পশ্চিম পাশে অবস্থিত।

শিক্ষকবৃন্দ
-----------

১. রফিকুল ইসলাম, অধ্যক্ষ (ভারপ্রাপ্ত)

২. মেহেদী হাসান, প্রভাষক (বাংলা)

৩. মোহাম্মদ লিচু মিয়া, প্রভাষক (ইংরেজী)

৪. কিবরিয়া ভূইয়া, প্রভাষক (আইসিটি)

৫. মোঃ রফিকুল ইসলাম, প্রভাষক (অর্থনীতি)

৬. মোঃ মাসুদ রানা, প্রভাষক (অর্থনীতি)

৭. শামীমা জাহান সীমা, প্রভাষক (রাষ্ট্রবিজ্ঞান)

৮. ইসমাইল আহমেদ, প্রভাষক (সমাজকর্ম)

৯. আবু বকর ছিদ্দিক, সহকারী অধ্যাপক (দর্শন)

১০. মোঃ রফিকুল বাহার, প্রভাষক (দর্শন)

১১. মোঃ জাহিদুল ইসলাম, প্রভাষক (ইসলামের ইতিহাস ও সংস্কৃতি)

১২. নূরজাহান বেগম, প্রভাষক (মনোবিজ্ঞান)

১৩. শহীদুল ইসলাম, প্রভাষক (হিসাববিজ্ঞান) 

১৪. মুহাম্মদ কামরুজ্জামান, প্রভাষক (হিসাববিজ্ঞান) 

১৫. মোঃ হায়দার আলী খান, প্রভাষক (ব্যবস্থাপনা)

১৬. মোঃ আবু হানিফ, প্রভাষক (ব্যবস্থাপনা)

১৭. মুহাম্মাদ আবুল কাসেম, প্রভাষক (মার্কেটিং)

১৮. তামজিদ মিয়া, প্রভাষক (মার্কেটিং)

১৯. খাদিজা বেগম, প্রভাষক (উদ্ভিদবিদ্যা)

২০. হাবিবা আখতার, প্রভাষক (গণিত)

২১. মোঃ রোকন, শরীরচর্চা শিক্ষক

অশিক্ষক ও কর্মচারীবৃন্দ
-----------------------

১. মোঃ আল ইসলাম, গ্রন্থাগারিক 

২. নাসরিন খানম, সহকারী গ্রন্থাগারিক

৩. অলমারজান আক্তার খানম, প্রদর্শক (আইসিটি)

৪. মোঃ নূরুল আলম, অফিস সহকারী

৫. মোঃ আবুল কালাম, অফিস সহায়ক

৬. মোঃ ফজলু মিয়া, অফিস সহায়ক

৭. মোঃ ছারোয়ার, অফিস সহায়ক

৮. অমৃত চন্দ্র বর্মণ, অফিস সহায়ক

৯. মোঃ মিল্লাত মিয়া, অফিস সহায়ক

১০. মোঃ ইয়াছিন মিয়া, অফিস সহায়ক

১১. মোঃ এনামূল হক, অফিস সহায়ক

১২. মাহমুদুল হাসান বিল্লাল, অফিস সহায়ক

১৩. মোঃ আনোয়ার মিয়া, নিরাপত্তা প্রহরী

তথ্যসূত্র
---------

1. ↑  Sohel (২০২৩-০২-০১)। "কুলিয়ারচর সরকারি কলেজে নবীন শিক্ষার্থীদের ওরিয়েন্টেশন"। *BhorerBarta24.Com*। সংগ্রহের তারিখ ২০২৩-০৯-০৩।